— Мы павінны адлюстраваць вопыт, назапашаны нашымі музеямі, і тэндэнцыі, таму што музей — гэта базавы сацыяльны інстытут у гісторыі і сучаснасці грамадства, — сказаў Тадэуш Стружэцкі. — І сёння музей павінен быць асабліва прыцягальным, а значыць, інтэрактыўным для наведвальнікаў. Дарэчы, у сістэме культуры музеі — самыя запатрабаваныя ўстановы культуры. У 2011 годзе лік экскурсантаў пераваліў за 5 мільёнаў чалавек. І гэта толькі тыя, хто наведаў дзяржаўныя музеі. А ў Беларусі ёсць музеі недзяржаўнай формы ўласнасці, грамадскія і школьныя…